สหคอมมูนเวทย์มนต์แห่งเกรทเตอร์อาคานอล

ชื่อทางการ
 การปกครอง
 ฝ่ายบริหาร
 ฝ่ายนิติบัญญัติ
 เอกมนตรีแห่งสภาอาคานอล
 ไตรประมุขอาคานอล
* ฮาโรธิน คอสวินสัน
 ศูนย์กลาง
 พื้นที่
 ประชากร
 เผ่าพันธุ์
 ภาษา
 คำขวัญ

**สหคอมมูนเวทย์มนต์แห่งเกรทเตอร์อาคานอล** (อาคานอลมาตรฐาน: Symdestio Hoklizhe Hentaarqhe Archieonon zei Marno Archanque) เป็นรัฐทางใต้ของทวีปควินซินอร์ มีประชากรมากกว่า 21.4 ล้านคน มีอาณาเขตยาวจรดทั้งสามทิศของทวีปได้แก่ ทิศใต้จรดแหลมธิซิลนอร์ในดินแดนสภาเวทย์มนต์แห่งรูม ทิศตะวันออกจรดแหลมคาร์ธาร์ในดินแดนสภาเวทย์มนต์ลุฟนิม่า และทิศตะวันตกจรดเมืองมาเมอร์นเออห์กอร์เซล เป็นประเทศที่มีขนาดใหญ่เป็นอันดับสองของโลกรองจากรัฐโชกุนแห่งมิมาคุ และเป็นประเทศที่มีขนาดใหญ่เป็นอันดับหนึ่งในทวีป รองลงมาคือจักรวรรดิพรีรีอัน ดินแดนทางตอนเหนือของทวีป มีสถานะเป็นสมาพันธรัฐเอกราชมาตั้งแต่ศักราชอาคานอลที่ 635

## ประวัติ

### สถาปนา

เมื่อสิ้นสุดสงครามกลางเมืองระหว่างสมเด็จพระจักรพรรดิควินซิอาธา-เวนซิลอร์ ผู้นำฝ่ายจักรวรรดิ กับสมเด็จพระรัชทายาทอิกซิออสที่ 5 ผู้นำฝ่ายกองกำลังพันธมิตรทั้ง 16 ชาติพันธุ์ และจบลงที่ฝ่ายอิมพีเรียลพ่ายแพ้อย่างราบคาบ จักรพรรดิควินซิอาธา ทรงหนีหายไปจากพระตำหนักชั่วคราว ตำแหน่งจักรพรรดินั้นว่างลง และมีเพียงสมเด็จพระรัชทายาทอิกซิออสที่ 5 ในฐานะผู้เสมอด้วยพระองค์จะขึ้นสู่ราชสมบัติได้ แต่ได้รับการทักท้วงจากสมาชิกกองกำลังพันธมิตรทั้ง 217 คน และได้มีการหารือถึงข้อผิดพลาดที่จักรวรรดิได้กระทำลงไปในสงคราม 9 ปี เป็นข้อมิอาจให้อภัยได้สำหรับชาติพันธุ์ทั้งหลายที่ทนเห็นกลิ่นคาวเลือดมาตลอด 15 ปีไม่ได้ จึงได้ทูลสมเด็จพระรัชทายาทให้ทำอะไรบางอย่างกับจักรวรรดิที่ยากจะกู้คืนความเชื่อมั่นนี้ พระองค์เองก็ทรงไม่เห็นด้วยกับการที่จะปล่อยให้จักรวรรดิที่มีปัญหาคาวเลือดนี้ดำรงอยู่ เมื่อทรงตัดสินพระทัยและนั่นคือการตัดสินพระทัยครั้งสุดท้าย พระองค์ทรงประกาศให้สมาชิกกองกำลังพันธมิตร นำความพระองค์ถ่ายทอดเป็นพระบรมราชโองการและลงปรมาภิไธยในเอกสารพันธสัญญา 16 ชาติพันธุ์ สิ้นสุดสถานะแห่งจักรวรรดิในพระองค์แห่งเกรทเตอร์อาคานอลในปีศักราชอาคานอลที่ 635 เดือน 7 และพระองค์ตัดสินพระทัยสละราชสมบัติลงไปพร้อมกัน จากนั้นได้สถาปนาสันนิบาตอาคานอลขึ้นแทนที่จักรวรรดิ คืนสถานภาพให้กับดินแดนทั้ง 4 ได้แก่

* รัฐราชาธิราชอันสงบสุขยิ่งรูม
* รัฐกิจการประชาและการค้าแห่งลุฟนิม่า
* สมาพันธรัฐเฮสโพเทีย
* รัฐเอลฟ์แห่งเอโรลเลนเบิร์ก

โดยรัฐทั้ง 4 ได้กลายมาเป็นสภาเวทย์มนต์ปกครองตัวเอง และดินแดนที่หลงเหลือกลายเป็นสหคอมมูนเวทย์มนต์แห่งเกรทเตอร์อาคานอล และพระองค์ได้กลายเป็นเอกมนตรีแห่งสภาอาคานอลในนาม "*เธนีร์โธบัน อิกซิออส ธรานซิลลอร์ เซ อาชัน*"

### สงครามพันธมิตรสหราชวงศ์

ในช่วง 125 ปีแรกของสหคอมมูนเวทย์มนต์ นักปราชญ์หลายคนเห็นตรงกันมาตลอดว่าเป็นช่วงตั้งไข่ของรัฐบาลกลางใหม่ที่อาคาโนโปลิส และนั่นคือช่องโหว่ของสหคอมมูนเวทย์มนต์ ท้ายที่สุดในศักราชอาคานอลที่ 760 กลุ่มราชวงศ์เก่าที่ปกครองโนวุม เฮสโพเทียได้แก่ ราชวงศ์เนธินล์ ราชวงศ์แบนธีพานาร์ด ราชวงศ์เธาว์สไตน์เบิร์ก และกลุ่มราชสกุลน้อยใหญ่ภายใต้การนำของราชสกุลเควนธินอร์ ซึ่งราชวงศ์ทั้งหมดนี้ล้วนแต่เป็นเจ้าราชรัฐและเจ้าผู้ครองสถานภายใต้การนำพาของรัฐบาลจักรวรรดิในขณะนั้น ต่างสูญเสียอำนาจและทำการสะสมแรงสนับสนุนมาตั้งแต่จักรวรรดิล่มสลาย และได้ก่อตั้งเป็นพันธมิตรสหราชวงศ์ขึ้นมาและได้ทำการเปิดศึกทางการเมืองกับรัฐบาลอาคาโนโปลิส ซึ่งในขณะนั้นอยู่ภายใต้การนำของเอกมนตรีอย่าง "ฮาโรธิน วินเดอร์ ผู้เป็นรอง" ซึ่งในช่วงนั้นเกิดการระส่ำระส่ายระหว่างรัฐบาลกลางกับสภาเวทย์มนต์รูมในเรื่องของสัมปทานท่าเรือและเหตุจลาจลชายแดนจักรวรรดิพริรีอันและสหคอมมูนเวทย์มนต์ สูญเสียงบประมาณไปกับการดำเนินนโยบาย ทำให้ประชาชนเกิดความไม่ไว้วางใจเกิดขึ้น ถึงอย่างนั้นก็ สมาชิกสภาสมัชชากรรมทั้งหลายก็ยังเชื่อมั่นว่าเอกมนตรีคนปัจจุบันจะสามารถทำให้สหคอมมูนเวทย์มนต์กลับมาตั้งหลักได้ ในที่สุดสงครามก็เกิดขึ้นในเดือน 11 ช่วงที่รัฐบาลกลางออกนโยบายเก็บภาษีในอัตราที่สูงขึ้น โดยสหคอมมูนเวทย์มนต์อยู่ภายใต้การนำของผู้ที่แอบอ้างสิทธิ์ในราชสมบัติในนามของ "สมเด็จพระจักรพรรดิอันศักดิ์สิทธิ์ เธนีร์โธบันที่ 21 วินซิลอร์" โดยมีการประกาศแยกตัวของสภาเวทย์มนต์โนวุม เฮสโพเทียและมณฑลบริหารใกล้เคียง สภาบริหารของสภาเวทย์มนต์เดิมถูกล้มล้างและสมาชิกถูกจับกุมโดยทหารบกหน้าทำเนียบที่ถูกชักจูงโดยผู้ใช้พลังจิตฝ่ายจักรพรรดิ โนวุมเฮสโพเทียถูกสถาปนาใหม่ในนามจักรวรรดิอาคานอลที่ 2

รัฐบาลกลางและรัฐบาลจักรวรรดิใหม่เข้าห้ำหั่นกันในช่วงต้นเดือน 4 ศักราชอาคานอลที่ 761 เนื่องจากว่ารัฐบาลกลางพึ่งจะตกลงสงบศึกกับกลุ่มผู้ก่อการร้ายเป็นการชั่วคราวด้วยศัตรูของสองฝ่ายนั้นคือกลุ่มจักรวรรดิใหม่ที่ก่อตั้งขึ้นมา และกลุ่มผู้ก่อการร้ายก็เข้าร่วมกับกองทัพพิทักษ์สันติของสหคอมมูนเวทย์มนต์

สงครามนี้ขยายตัวออกไปอย่างต่อเนื่องเนื่องจากว่ากลุ่มรัฐบาลจักรวรรดิใหม่ได้นำวิธีการรบแบบแบ่งแยกและทำลายมาใช้ ซึ่งกลยุทธ์นี้เกิดจากการทดสอบความเป็นไปได้ทั้งปวงของสำนักงานบัญชาการกลางที่มีกลุ่มผู้ทำนายที่มีศักยภาพในการดูความเป็นไปได้เหล่านี้ มาช่วยในการวางแผนรบอีกด้านหนึ่งร่วมกับสำนักงานเสนาธิการกลางของจักรวรรดิ

สงครามดำเนินต่อไปนานอีก 10 ปี และในศักราชอาคานอลที่ 778 ฮาโรธิน วินเดอร์ เอกมนตรี ได้เสียชีวิตจากการทำอัตวินิบาตกรรมโดยจดหมายได้บ่งบอกสาเหตุที่ฮาโรธินกระทำการเช่นนี้ สรุปได้ว่าฮาโรธินต้องการรับผิดชอบกับความสูญเสียที่สหคอมมูนเวทย์มนต์สูญเสียไปอย่างมาก และอ่อนแอเกินที่จะกระทำการใดอย่างเด็ดขาด ทำให้ไตรประมุขแห่งอาคานอลเข้ารักษาการในตำแหน่งนี้ และนำพาสงครามต่อไป ฝ่ายองค์นิติบัญญัติสูงสุดได้เสนอที่ให้นำวิธีการรบแบบหอกทะลวงฉับพลันกลับมาใช้ และใช้เวทย์มนต์เข้าช่วย สำนักเสนาธิการร่วมของกองทัพพิทักษ์สันติไม่มีทางเลือกนอกจากนำวิธีโบราณดังกล่าวกลับมาใช้ แต่ได้นำเวทย์มนต์หลายอย่างเข้าเสริมพลานุภาพของกองพลปรัศว์อาชาใหม่นี้ และวิธีการนี้นำมาซึ่งชัยชนะในยุทธการธินวัลด์ และดำเนินถัดมาเรื่อยๆ อีกทั้งฝ่ายจักรวรรดิเริ่มขาดแรงสนับสนุนจากประชาชนในเขตปกครองและกองทัพขาดการขนส่งเนื่องจากความเสียหายของโรงงานผลิตอาวุธและสารสกัดเวทย์ ทำให้ไม่สามารถส่งเสบียงและยุทโธปกรณ์ได้ทันเวลา นำมาซึ่งสภาวะล้าสงครามและท้ายที่สุดในปีศักราชอาคานอลที่ 785 จักรวรรดิอาคานอลที่ 2 พ่ายแพ้ ฝ่ายอิมพีเรียลจำนนอย่างไม่มีเงื่อนไข ส่วนจักรพรรดิเธนีร์โธบันที่ 21 ถูกลอบสังหารโดยอุปนิกขิตฝ่ายสหคอมมูนที่แฝงเข้าไปตั้งแต่ช่วงกลางสงคราม เกิดเป็นพันธสัญญาสองโลก และฝ่ายอิมพีเรียลถูกห้ามไม่ให้กระทำการลับอันใดที่นำมาสู่การกบฏ และได้รับสิทธิเพิ่มเติมในเรื่องกฏหมายว่าด้วยทรัพย์สินอันมีแต่สายเลือด แต่ต้องปฏิบัติตามพันธสัญญาสองโลกอย่างเคร่งครัด และมหาอำนาจอันศักดิ์สิทธิ์ได้ถูกตอกย้ำมากขึ้นในเรื่องผู้ถือครอง กล่าวคือ สหคอมมูนนั้นมีความชอบธรรมในการปกครองอาคาโนโปลิสต่อไป และแข็งแกร่งยิ่งขึ้นไร้จุดอ่อน

## การเมืองการปกครอง

ภายหลังจากการสิ้นสุดจักรวรรดิในพระองค์แห่งเกรทเตอร์อาคานอล และการสถาปนาสันนิบาตอาคานอลและสหคอมมูนเวทย์มนต์แห่งเกรทเตอร์อาคานอลนั้น จะถูกแบ่งช่วงการบริหารออกดังนี้

### 125 ปีแรกแห่งการสร้างรากฐาน (ศักราชอาคานอลที่ 635 - 760)

ในช่วงภายหลังที่เปลี่ยนระบอบมาได้ไม่นาน และมหาบัญญัติแห่งการบริหารชั่วคราวได้ถูกบังคับใช้ สถานะรัฐต่าง ๆ ที่ยังอยู่ในสหคอมมูนจะยังคงสภาพเหมือนกับยุคจักรวรรดิในพระองค์ช่วงปลาย นั่นคือ มีเอกมนตรีเป็นผู้แทนชาวอาคานอลทั้งปวง และเป็นประมุขแห่งมหาวิหารธิซิอน ศูนย์กลางศาสนาของอาคานอล ซึ่งเป็นการแสดงถึงผู้เป็นประมุขแห่งโลกวิสัยและศาสนจักรในเวลาเดียวกัน อีกทั้งยังเป็นประมุขแห่งสันนิบาตอาคานอล ในฐานะรัฐสมาชิกอันดับหนึ่ง และจะมีมหามนตรีนั่งว่าการบริหารอยู่ ณ มหาสมัชชานิวาสสถาน ซึ่งเป็นห้องโถงขนาดใหญ่ที่เป็นที่ประชุมของสมาชิกของสองสภา และเป็นที่ปฏิบัติงานของฝ่ายบริหารและเอกมนตรี และจะมีผู้ว่าการนครรัฐคอยบริหารรัฐบาลท้องถิ่น และผู้ว่าการจะมีสิทธิ์ในการตัดสินใจในการดำเนินนโยบายท้องถิ่นเสมือนเป็นตัวแทนเอกมนตรีว่าการ โดยจะถูกผูกมัดด้วย "สัญญาอันมิอาจทุรยศ" ซึ่งเป็นเวทย์มนต์ที่ถูกสร้างขึ้นเพื่อผูกมัดข้าเจ้าและบ่าวนายทั้งปวงเอาไว้ นั่นหมายถึงหากการกระทำอันใดที่ทำผิดต่อสัญญา จะหมายถึงการตายโดยมิอาจเลี่ยง นั่นคือข้อสำคัญในช่วงแรกที่ทำให้การสร้างรากฐานดำเนินไปได้อย่างราบรื่น แต่กระนั้นก็ไม่ได้แต่งตั้งหน่วยพิทักษโยธินเพื่อตรวจตราการดูแล ทำให้บางครั้งมีการละเลยในหน้าที่ ประชาชนไม่ได้รับความเป็นธรรม และบางครั้งผู้ว่าการนครรัฐบางคนหันไปใช้ศาสตร์มืดเพื่อปิดบังเจตนาจากสัญญาอันมิอาจทุรยศ ทำให้สัญญานั้นไม่มีผล และกลายเป็นความล้มเหลว แม้ว่าจะราบรื่น แต่ในขณะเดียวกัน รากฐานที่แท้จริงถูกกัดกร่อนด้วยความไม่ประสงค์ดี นำไปสู่การสร้างฐานอำนาจของกลุ่มอิมพีเรียลและนำไปสู่สงครามสหพันธมิตรราชวงศ์ในกาลถัดมา

### มหาบัญญัติแห่งการบริหาร ศ.อ. 785

หลังการสิ้นสุดสงครามสหพันธมิตร มีการเลือกตั้งเอกมนตรีใหม่ และได้มีการเรียกประชุมทั้งสองสภา และสภาท้องถิ่นทั้งหมด ณ มหาสมัชชานิวาสสถาน เพื่อออกกฎหมายการปกครองใหม่ นำมาสู่มหาบัญญัติแห่งการบริหารศักราชอาคานอลที่ 785 ซึ่งนำมาสู่การยกเลิกรูปแบบการปกครองแบบนครรัฐ มาเป็นมณฑลอำนาจ โดยผู้เสมอด้วยเอกมนตรีจะเป็นประมุขแห่งมณฑลอำนาจ และทั้งหมดนี้จะถูกแต่งตั้งโดยที่มีเพียงสมาชิกของสภาล่าง 25 คน ที่เป็นตัวแทนประชาชนจากทุกมณฑลเป็นผู้รับทราบ และทั้งหมดจะถูกปิดบังความทรงจำเพื่อเก็บเป็นความลับ จนกระทั่งผู้เสมอด้วยเอกมนตรีทุกคนได้รับการแต่งตั้งและเห็นชอบหมดแล้ว จึงส่งไปยังมณฑลอำนาจต่างๆ และทุกคนจะถูกผูกมัดด้วย "สัญญาแห่งชีวิตสีชาด" ซึ่งเป็นเวทย์มนต์ขั้นกว่าของสัญญาอันมิอาจทุรยศ ซึ่งคิดค้นโดยเอกมนตรีแห่งสภาอาคานอล และผู้ใดที่กระทำการอะไร จะถูกบันทึกไว้ใน "ลูกแก้วแห่งสัญญา" ซึ่งจะอยู่ในหอผู้พิทักษ์ในมหาวิหารธิซิอน ทำให้ยากแก่การทำเจตนาร้ายต่อรัฐบาลกลาง อีกทั้งนครรัฐต่าง ๆ ถูกรวมกลายเป็น "คอมมูน" ซึ่งบริหารโดย "มนตรีแห่งคอมมูน" ซึ่งจะถูกแต่งตั้งจากผู้เสมอด้วยเอกมนตรีผ่านคำแนะนำของสภาท้องถิ่น และมนตรีแห่งคอมมูนจะถูกผูกมัดด้วย "สัญญาเลือด" ซึ่งเป็นเวทย์ดัดแปลงจากสัญญาแห่งชีวิตสีชาด ซึ่งสัญญาเลือดนี้ จะไม่ถูกบันทึกในลูกแก้ว แต่จะบันทึกอยู่ในความทรงจำของนอร์ซัส ซึ่งเป็นหนังสือบันทึกที่จะเขียนขึ้นเองตามสิ่งที่เกิดขึ้นกับผู้ทำสัญญาเลือด และจะตรวจสอบทุกปี หากมนตรีคนใดกระทำการที่ผิดต่อกฏหมายแล้วจะถูกลงโทษด้วยคำสาปผู้โทมนัส ซึ่งคนนั้นจะต้องโศกเศร้าอยู๋ร่ำไปและไม่สามารถสร้างเจตนาอันนำไปสู่การอัตวินิบาตกรรมได้ และกระบวนการนี้ถูกสืบทอดต่อมาจนถึงปัจจุบัน

### โครงสร้างการปกครองในปัจจุบัน

> ดูหัวข้อหลักที่: รัฐบาลอาคานอล
>
>

## ลำดับสายการปกครองภายใน

ในปัจจุบัน สหคอมมูนมีการแบ่งสายบริหารการจัดการภายในตั้งแต่ลำดับสูงสุดคือระดับสันนิบาตและระดับต่ำสุดคือแขวง โดยมีลำดับแบ่งออกมาได้ดังนี้

### เขตพิเศษ

เขตพิเศษ เป็นเขตที่ได้รับการยกเว้นจากส่วนกลาง ให้มีการจัดการในรูปแบบที่ท้องถิ่นหรือส่วนกลางเป็นคนจัดการให้ ประกอบด้วย

 มณฑลนครหลวง